***»Blahoslavení tvorcovia pokoja, lebo oni sa budú volať Božími synmi.«***

Mt 5, 9

Príčinou dlhodobo sa zhoršujúceho stavu vecí na Slovensku sú deklarácie v Ústave SR, (predovšetkým to, že štátna moc pochádza od občanov) ktoré nás oddeľujú od prúdu Božích milostí a radia nás medzi nepriateľov Boha. Nasledujúce vyhlásenie je odpoveďou na početné modlitby a malo by zabezpečiť akési "prímerie" medzi občanom - voličom a Bohom - Pánom Ježišom Kristom. Aby toto Bohom ponúknuté prímerie mohlo vyústiť do mieru medzi štátom a Bohom, je potrebné, aby aj tí, ktorí sa uchádzajú o prijatie služby autority v štáte, podrobili svoj úrad Bohu všemohúcemu a po nástupe doň zmenili uvedené články Ústavy, aj všetky ostatné články a zákony SR, ktoré odporujú Bohu a jeho zákonu. Občania, obnovme pokoj a svoje synovstvo nášmu Otcovi nebeskému:

**Vyhlásenie občana, občianky Slovenskej republiky**

Ako občan, občianka Slovenskej republiky sa zriekam nasledujúceho článku Ústavy Slovenskej republiky: „Štátna moc pochádza od občanov“ (čl.2, (1)) a článku, ktorý deklaruje že Slovenská republika sa neviaže na nijaké náboženstvo. (Prvá hlava, prvý oddiel, Základné ustanovenia, (1) čl. 1)

 Vyhlasujem, že štátna moc nepochádza odo mňa ako občana, občianky Slovenskej republiky, ale od všemohúceho Boha, Pána Pánov a Kráľa Kráľov, ktorý stvoril nebo i zem, a teraz sa kajúcne podvoľujem nášmu Pánovi Ježišovi Kristovi, Kráľovi sveta a celého vesmíru. Slávnostne uznávam za Kráľa a jediného zvrchovaného Vládcu nášho Pána Ježiša Krista, ktorý povedal: *»****Daná mi je všetka moc na nebi aj na zemi.****«* Mt 28, 18

 Ako občan, občianka Slovenskej republiky sa kajúcne zriekam uctievania a uznávania falošných božstiev a klaniam sa nášmu Pánovi Ježišovi Kristovi, jedinému pravému Bohu.

 Ako občan, občianka Slovenskej republiky uznávam a s kajúcnosťou prijímam nášho Pána Ježiša Krista za jediného Spasiteľa.

 vlastnoručný podpis

 (najlepšie podpísať a uschovať)

 *»Pripravte cestu Pánovi, vyrovnajte mu chodníky!«*

Mt 3, 3

Zasaďme sa za práva nášho Pána Ježiša Krista nad Slovenskom!

 Šírme toto vyhlásenie!